Greek Legal Document

Category: 158

Content:
23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 531 της 21 Οκτ./13 Νοεμ. 1985 (ΦΕΚ Α΄  190) Στολές Λιμενοφυλάκων και διακριτικά Ειδικοτήτων Αξιωματικών Λ.Σ. Έχοντας υπόψη: 1.Τις διατάξεις του άρθρ. 33 του 27.5.1927 Ν.Δ/τος «περί διοικήσεως του Εμπορικού Ναυτικού) «ΦΕΚ 1044/1927). 2.Τις διατάξεις των άρθρ. 22 παρ. 2 του Ν.Δ. 530/1970 «περί Λιμενοφυλάκων» (ΦΕΚ 100Α/1970). 3.Τις διατάξεις του άρθρ. 4 του Νόμ. 1009/1980 (ΦΕΚ 25Α/1980) «περί ρυθμίσεως θεμάτων αφορώντων το εκ γυναικών αστυνομικόν προσωπικόν της Χωροφυλακής, της Αστυνομίας Πόλεων και του Λιμενικού Σώματος». 4.Την αριθ. 747/1985/11.9.1985 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Οι στολές των Λιμενοφυλάκων ανδρών και γυναικών είναι όμοιες με τις στολές των Υπαξιωματικών Λ.Σ. ανδρών-γυναικών, τα δε διακριτικά τούτων καθορίζονται από το Π.Δ. 98/1982 «Διακριτικά των στολών του στρατιωτικού προσωπικού του Λιμενικού Σώματος» (ΦΕΚ 14Α/11.2.82). Άρθρ.2.-1.Με τις κατωτέρω στολές των Λιμενοφυλάκων, ανάλογα με την εκτελούμενη υπηρεσία, φέρονται τα έναντι τούτων εξαρτημάτα: α)Στολές ανδρών Νο 2,4,4α και γυναικών Νο 3,4α. 1)Αντιηλιακό κράνος (τροπική κάσκα). 2)Μεταλλικό σήμα τροχονόμου. 3)Αστυνομική σφυρίχτρα. 4)Ζώνη με τελαμώνα τροχονόμου από νάϋλον λευκού χρώματος με πόρπη όμοια με τη ζώνη εξαρτήσεως. 5)Λευκά πρόσθετα μανίκια και λευκά βαμβακερά γάντια ή μόνο λευκά γάντια. 6)Αστυνομικό σημειωματάριο. Τα ως άνω εξαρτήματα φέρονται όταν εκτελείται τροχονομία, το δε αριθ. (1), αν διαταχθεί. β)Στολές ανδρών Νο 2,4,4α και γυναικών Νο 3,3α. 1)Αντιηλιακό κράνος. 2)Αστυνομική σφυρίκτρα. 3)Θήκη περιστρόφου και φυσιγγιοθήκη που στηρίζονται σε μαύρη δερμάτινη ζώνη που έχει επίχρυση μεταλλική πόρπη. 4)Αστυνομική ράβδος. Τα ως άνω εξαρτήματα φέρονται όταν εκτελείται υπηρεσία σκοπού περιφερόμενου τα δε αριθ. (1), (3) και (4) αν διαταχθεί. γ)Στολές ανδρών Νο 2,4,4α και γυναικών Νο 3,3α. 1)Αστυνομική σφυρίκτρα. 2)Θήκη περιστρόφου και φυσιγγιοθήκη που στηρίζονται σε μαύρη δερμάτινη ζώνη που έχει επίχρυση μεταλλική πόρπη. 3)Αστυνομική ράβδος. 4)Ημιμπότες δερμάτινες μαύρες. Τα ως άνω εξαρτήματα φέρονται όταν εκτελείται υπηρεσία σκοπού μη περιφερόμενου, τα δε αριθ. (2), (3) και (4), αν διαταχθεί. Το αριθ. (4) εξάρτημα δε φέρεται από γυναίκες Λιμενοφύλακες. δ)Στολές ανδρών Νο 3. 1)Ζώνη εξαρτήσεως με τελαμώνα, φυσιγγιοθήκη και φορέα ξιφολόγχης από μαύρο δέρμα. 2)Πόρπη μεταλλική επίχρυση. 3)Ημιμπότες δερμάτινες μαύρες. Τα ως άνω εξαρτήματα φέρονται σε παρατάξεις αγημάτων και παρελάσεις. 2.Με τις στολές ανδρών Νο 4α και γυναικών Νο 3α, επιτρέπεται το πουλόβερ τύπου WOOLYPOOLY. Άρθρ.3.-Τα φερόμενα με τις στολές των Λιμενοφυλάκων εξαρτήματα περιγράφονται: α)Στο άρθρ. 3 του Β.Δ. 655/1971 «περί στολής Λιμενοφυλάκων» (ΦΕΚ 215Α/1971), όπως τούτο τροποποιήθηκε με το Π.Δ. 98/1982 «Διακριτικά των στολών του στρατιωτικού προσωπικού του Λιμενικού Σώματος» (ΦΕΚ 14Α/1982), και β)Στο άρθρ. 3 του Π.Δ. 729/1980 «περί στολών του γυναικείου στρατιωτικού προσωπικού του Λιμενικού Σώματος και των διακριτικών αυτών» (ΦΕΚ 182Α/1980). Άρθρ.4.-(Αντικαθίσταται η παρ. Γ΄ άρθρ. 1 Π.Δ. 98/1982, ανωτ. αριθ. 21). Άρθρ.5.-Από την ισχύ του παρόντος καταργούνται: 1.Τα άρθρ. 1 και 2 του Β.Δ. 665/1971 «περί στολών Λιμενοφυλάκων» (ΦΕΚ 215Α/1971). 2.Το Π.Δ. 808/1977 «περί τροποποιήσεως και συμπληρώσεως του Β.Δ. 655/1971 «περί στολής Λιμενοφυλάκων» (ΦΕΚ 256Α/1977). 3.Τα άρθρ. 1 και 2 του Π.Δ. 729/1980 «περί των στολών του γυναικείου στρατιωτικού προσωπικού του Λιμενικού Σώματος και των διακριτικών αυτών» (ΦΕΚ 182Α/1980). 4.Κάθε άλλη διάταξη που αντίκειται στο δ/γμα αυτό. Άρθρ.6.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ. 130,13) Σελ. 130,13(α) Τεύχος Ι-62 Σελ. 75 Στολές προσωπικού Λ.Σ. 20.Γ.γ.23